《度栖霞岭戾止乌石峰禅居一首》
明代·黄省曾

灵扉瞻五覆，纡岭迈三沓。既瞩远川绕，亦盼近山合。

泄霭尽幽泛，度鸟举清荅。闻此绝世岑，栖有息心衲。

即耸搆弥楼，于奥缔香榻。惠日清照临，慈云■吐纳。

巑巑玉林映，岩岩翠屏匝。烦想静流涤，朗咏自摛发。

作者简介：（1490—1540）明苏州府吴县人，字勉之，号五岳。黄鲁曾弟。通《尔雅》。嘉靖十年，以《春秋》魁乡榜，而会试累不第。从王守仁、湛若水游，又学诗于李梦阳，以任达跅弛终其身。有《西洋朝贡典录》、《拟诗外传》、《客问》、《骚苑》、《五岳山人集》等。